b'\n_START_ARTICLE_\nAleksa Cimerman\n_START_SECTION_\n\xc5\xbdivljenje in delo\n_START_PARAGRAPH_\nPo diplomi 1957 na ljubljanski Prirodoslovno-matemati\xc4\x8dno-filozofski fakulteti je 1975 doktorirala na Biotehni\xc5\xa1ki fakulteti v Ljubljani. Leta 1958 se je zaposlila na Kemijskem in\xc5\xa1titutu Boris Kidri\xc4\x8d v Ljubljani, kjer je delala na podro\xc4\x8dju industrijske mikrobiologije, fermentacijske proizvodnje, biotehnologije citronske kisline, posvetila pa se je tudi raziskovanju glive Asprergillus niger. Sama ali v soavtorstvu je v doma\xc4\x8dih in tujih strokovnih revijah objavila ve\xc4\x8d kot 40 \xc4\x8dlankov, sodelovala je tudi v terminolo\xc5\xa1ki skupini pri izdelavi Mikrobiolo\xc5\xa1kega slovarja. (COBISS)\n_START_SECTION_\nNagrade\n_START_PARAGRAPH_\nLeta 1983 je s soavtorji prejela Nagrado Sklada Borisa Kidri\xc4\x8da za biolo\xc5\xa1ke, biokemijske in biotehnolo\xc5\xa1ke raziskave glive Aspergillus niger .'